Insula din Europa cunoscută pentru frumusețea sa rară atrage turiști din întreaga lume, dornici să se bucure de peisajul său spectaculos și să vadă animalele care se odihnesc pe plajă.
O insulă din Europa găzduiește plaje care au fost descrise ca fiind “ireal de frumoase”. Este vorba despre Sardinia, din Italia, unde nisipul este fin iar apa mării este cristalină, în nuanțe care variază de la azur la verde închis.
Dar ce face această destinație cu adevărat deosebită este prezența neașteptată a bovinelor. Turme de vaci sunt adesea văzute relaxându-se pe nisipul alb, privind către mare. Este uimitor să vezi aceste creaturi pașnice bucurându-se de peisajul superb.
Ele trăiesc pe plajele Piscinni și Berchida din Sardinia, două dintre puținele locuri de pe insulă în care se știe că bovinele se bucură de o zi la mare. Turmele de vaci au devenit o atracție în sine, iar oamenii vin la malul mării pentru a le admira și a face poze.
Pe coasta de sud, Plaja Piscinni este cunoscută literalmente ca “plaja vacilor” datorită numărului mare de vaci care se odihnesc la soare în afara sezonului.
„Este cu adevărat spectaculos atât vederea acestei porțiuni de nisip, cât și numărul de animale care gustă La Dolce Vita”, au spus cei de la Casa Teulada, conform thesun.co.uk.
„Te face să crezi că viața nu este prea grea în Sardinia și că laptele trebuie să fie cu adevărat foarte bun!”, au mai spus aceștia.
În timp ce Sardinia este renumită pentru vacile care se relaxează pe plajă, o insulă fermecătoare din Grecia găzduiește păuni și cerbi care cutreieră liber pe malul mării.
De altfel, în Caraibe, o plajă a devenit faimoasă pentru porcii săi înotători, care se bucură de apele cristaline alături de turiști, oferindu-le o experiență inedită.